
P O D M I E N K Y  S Ú Ť A Ž E
k
obchodnej verejnej súťaži (ďalej ako „OVS“) podľa § 281 a nasl. zákona č. 513/1991 Zb. Obchodný zákonník (ObZ)

OBSTARÁVATEĽ:  Slovenské elektrárne, a.s. 
                                   Pribinova 40
                                   811 09 Bratislava 
                                            zapísaná v Obchodnom registri Mestského súdu Bratislava III, Odd. Sa, vložka číslo: 2904/B;
                                            IČO: 35 829 052, IČ DPH: SK2020261353

(ďalej ako „obstarávateľ“ alebo „SE, a.s.“)



ČÍSLO SÚŤAŽE:    2026/18477
NÁZOV SÚŤAŽE: Náhradné diely pre dieselgenerátor 6ZL40/48






Vypracoval:

V J. Bohunice , dňa					            Jana Bučányová
Senior strategický nákupca


                      
 Schválil:

V J. Bohunice, dňa .....						Ing. Patrik Zvolenský
Vedúci obstarávania tovarov





Schválil:

V Bratislave, dňa .....						Ing. Peter Tibenský
Manažér obstarávania tovarov a materiálového manažmentu


                                                                                                   











1 ÚDAJE O KONTAKTNEJ OSOBE
Meno:                     Jana Bučányová
Telefón:                  +421 910673715
E-mail:                    jana.bucanyova@seas.sk
Internetová adresa: www.seas.sk
Poštová adresa:      Slovenské elektrárne, a.s., 919 21 Jaslovské Bohunice (ďalej len „SE, a.s.“)
2 PREDMET OBSTARÁVANIA
Názov predmetu obstarávania: Náhradné diely pre dieselgenerátor 6ZL40/48

2.1 Podrobné vymedzenie predmetu obstarávania:

Podrobné vymedzenie predmetu obstarávania vrátane vypracovaných technických špecifikácií je uvedené v prílohe „Technická špecifikácia“ týchto podmienok súťaže. Technická špecifikácia bude zároveň aj prílohou zmluvy

2.2 Podmienky delenia predmetu obstarávania
Za účelom získania ekonomicky najvýhodnejšej ponuky je možné predmet obstarávania rozdeliť na časti na základe výhodnosti jednotkových cien. Obstarávateľ si vyhradzuje právo uzavrieť viac ako jednu zmluvu. 

3 MIESTO A TERMÍN DODANIA / PLNENIA PREDMETU OBSTARÁVANIA
3.1 Miesto dodania / plnenia predmetu obstarávania: Slovenské elektrárne a.s.
Závod Atómové elektrárne Mochovce
935 39 Mochovce
Závod Atómové elektrárne Bohunice
919 31 Jaslovské Bohunice
DDP Incoterms 2020
3.2 Lehota dodania predmetu obstarávania: uvedené v Prílohe „Technická špecifikácia“
4 ZMLUVA A PODMIENKY PLNENIA
4.1 Na zabezpečenie predmetu obstarávania podľa článku 2 bude uzatvorená: 
Kúpna zmluva podľa § 409 a nasl. zák. č. 513/1991 Zb. Obchodný zákonník v platnom znení 
Obstarávateľ požaduje, aby zmluva bola vypracovaná podľa Vzoru zmluvy, ktorý tvorí prílohu týchto podmienok súťaže. 
Prílohou zmluvy budú:
Všeobecné obchodné podmienky, Slovenské elektrárne, a.s. ako odberateľ (VOP) verzia 16.03.2026 v znení Dodatku č.1,  verzia 04.08.2026, ktoré sú zverejnené na webovej stránke obstarávateľa na adrese: 
https://www.seas.sk/wp-content/uploads/a6/b8/VOP-verzia-16.3.2026-d1.pdf.pdf

· a ďalšie prílohy uvedené v nasledujúcich bodoch tohto článku. 
Akékoľvek zmeny alebo doplnenia Návrhu zmluvy alebo návrhy na zmenu VOP zakladajú právo obstarávateľovi takéto návrhy odmietnuť.

4.2 Prílohou k zmluve bude:
4.2.1 [bookmark: _Ref1401617]v prípade zahraničného uchádzača Vyhlásenie o daňovej pozícii a prepojenosti podľa vzoru uvedeného v prílohe týchto podmienok súťaže,
4.2.2 [bookmark: _Ref1401675]v prípade tuzemského uchádzača, ktorý je prepojenou osobou s obstarávateľom, Vyhlásenie o prepojenosti podľa vzoru uvedeného v prílohe týchto podmienok súťaže.
 Uchádzači budú vyzvaní na predloženie a podpísanie príloh uvedených v bodoch 4.2.1 a 4.2.2 pri uzatvorení zmluvy.

5 POŽIADAVKY NA UCHÁDZAČOV
5.1 [bookmark: _Ref7097238]Požiadavky na technickú a odbornú spôsobilosť  
Uchádzač spĺňa technicko-organizačné predpoklady na plnenie predmetu obstarávania, ak:
· má preukázateľné skúsenosti s plnením obdobných predmetov, ako je predmet obstarávania
5.2 Uchádzač preukáže technickú a odbornú spôsobilosť a kvalitatívnu úroveň predpokladov plnenia predmetu obstarávania predložením dokladov podľa bodu 7.1.1 týchto podmienok súťaže
5.3 V prípade uchádzača z niektorého iného štátu EÚ alebo z tretej krajiny je splnenie technickej a odbornej spôsobilosti preukázané formou ekvivalentných dokumentov vyplývajúcich z legislatívy danej krajiny. Takto predložené doklady musia spĺňať požiadavky zákona č. 293/2007 Z. z. o uznávaní odborných kvalifikácií. Rovnocennosť dokladov je povinný preukázať uchádzač, ktorý predkladá takéto doklady.
5.4 [bookmark: _Ref205820971][bookmark: _Ref84229290][bookmark: _Hlk59453491]Za účelom zabezpečenia dôsledného uplatňovania medzinárodných sankcií si Obstarávateľ vyhradzuje právo kedykoľvek v priebehu súťaže vyžiadať od uchádzača vyplnený a podpísaný KYC dotazník, ktorý tvorí prílohu týchto podmienok súťaže. Uchádzač je povinný predložiť riadne a úplne vyplnený a podpísaný KYC dotazník v lehote dvoch pracovných dní odo dňa doručenia žiadosti. Vyplnený a podpísaný KYC dotazník uchádzač predkladá prostredníctvom systému ERANET. 

6 OBHLIADKA MIESTA PLNENIA
Pre prípravu ponuky nie je potrebná obhliadka miesta plnenia.
7 [bookmark: _Ref11008588]PREDKLADANIE PONÚK
7.1 [bookmark: _Ref11008498]Obsah ponuky
Ponuka uchádzača musí byť rozdelená na 2 časti:
· technická časť
· ekonomická časť
7.1.1 [bookmark: _Ref11245319]Technická časť ponuky musí obsahovať tieto dokumenty (vložené do systému ERANET na karte „Požiadavky“):
7.1.1.1 Technickú špecifikáciu predmetu zákazky vyhotovenú a predloženú na formulári podľa prílohy „Technická špecifikácia a Cenník“, ktorý je súčasťou týchto podmienok súťaže (bez uvedenia ceny).
7.1.1.2 Certifikát kvality na predmet zodpovedajúci predmetu obstarávania zákazky, vydaný nezávislou inštitúciou podľa požiadaviek EN ISO 9001, alebo iný doklad (napr. Príručka kvality) preukazujúci, že uchádzač má zavedený systém manažérstva podľa požiadaviek EN ISO 9001. 

Podmienkou uzatvorenia zmluvy s úspešným uchádzačom je preverenie funkčnosti systému manažérstva kvality obstarávateľom prostredníctvom auditu vykonaného kvalifikovanými pracovníkmi obstarávateľa v zmysle Prílohy č. 1 Vyhlášky UJD SR č.431/2011 Z. z. o systéme manažérstva kvality. Súhlas s vykonaním auditu vyjadrí uchádzač, u ktorého ešte nebol overený systém manažérstva kvality obstarávateľom, samotným predložením ponuky

7.1.2 Ekonomická časť musí pozostávať z nacenených položiek v systéme ERANET na karte „Návrh na plnenie kritérií“.
Zároveň uchádzač vloží v tejto časti do systému nasledujúce dokumenty:
7.1.2.1 Cenovú ponuku na predmet obstarávania a v súlade s požiadavkami uvedenými v článku 6. VPS.  na formulári „Technická špecifikácia a cenník“ podľa prílohy k týmto podmienkam súťaže. Hodnoty zadané v systéme ERANET musia byť totožné s cenami (na rovnaký počet desatinných miest) uvedenými vo formulári. 

Okrem priameho zadania návrhu na plnenie kritérií v systéme a predloženia v excel formáte (.xls) uchádzač predloží aj verziu v .pdf formáte podpísanú oprávnenou osobou za uchádzača
  
7.2 Spôsob, miesto a lehota na predloženie ponuky
7.2.1 Predkladanie ponuky sa uskutoční on-line spôsobom v systéme ERANET na webovej adrese: https://seas.eranet.sk. Pre prístup do systému sa musí uchádzač zaregistrovať na prihlasovacej stránke systému. 
7.2.2 Doklady je potrebné vložiť vo forme naskenovaných podpísaných dokumentov vo všeobecne známych a čitateľných formátoch vložených do jedného súboru.
7.2.3 Lehota na predloženie ponuky, resp. predloženie jednotlivých častí ponúk, v systéme ERANET bude uvedená v pozvánke k výberovému konaniu, ktorá bude obsahovať ďalšie potrebné informácie o nastaveniach parametrov. 
7.2.4 Uchádzač je svojou ponukou viazaný do konca lehoty na oznámenie vybranej ponuky, uvedenej v bode 10.1 týchto podmienok súťaže.
7.2.5 Písomná komunikácia s uchádzačmi prebieha v systéme ERANET.

8 PRIEBEH SÚŤAŽE
8.1 Súťaž bude realizovaná v 3 fázach: 
1. Vstupná fáza - v tejto fáze súťaže uchádzači predložia ponuku podľa článku 8 týchto podmienok súťaže. 
2. Technická fáza - v tejto fáze súťaže prebehne vyhodnotenie predloženej technickej časti ponuky. V prípade nutnosti budú uchádzači vyzvaní na technické rokovanie. Obstarávateľ si vyhradzuje právo vylúčiť zo súťaže ponuky, ktoré nie sú v súlade s požiadavkami SE, a.s.. 
3. Ekonomická fáza - v tejto fáze súťaže budú uchádzači vyzvaní na rokovanie o zmluvných podmienkach a cene, či už formou osobných rokovaní, predložením ponuky v systéme ERANET alebo formou aukcie. 
9 VYHODNOTENIE PONÚK 
9.1 [bookmark: _Ref89267314]Jediným kritériom na vyhodnotenie ponúk je najnižšia cena za dodanie predmetu obstarávania, vypočítaná a vyjadrená v EUR bez DPH.
9.2 Vyhodnotenie ponúk uchádzačov sa vykoná zostavením poradia ponúk podľa navrhovaných cien za dodanie predmetu obstarávania, vyjadrených v EUR bez DPH. 
9.3 V záujme získania výhodnejších ponúk po preskúmaní ponúk bude obstarávateľ pokračovať v rokovaniach s uchádzačmi, prípadne elektronickou aukciou.
9.4 V prípade, že na základe rokovaní uchádzača s obstarávateľom, alebo na základe iných skutočností vznikne medzi uchádzačom a obstarávateľom dohoda o zmene podmienok obsiahnutých v ponuke, obstarávateľ môže vyzvať uchádzača, aby predložil konsolidované (aktualizované) znenie ponuky so zapracovanými zmenami a odchýlkami. Predloženie takejto konsolidovanej ponuky sa považuje za zmenu ponuky zo strany uchádzača. Zmena ponuky podľa tohto bodu sa nepovažuje za odvolanie ponuky.
9.5 Obstarávateľ si vyhradzuje právo po preskúmaní ponúk obmedziť počet uchádzačov, ktorí budú vyzvaní na individuálne rokovania, prípadne na účasť v elektronickej aukcii, a to aj vo viacerých kolách.
10 UZAVRETIE ZMLUVY 
10.1 [bookmark: _Ref8380045]Lehota na oznámenie vybranej ponuky: „5 mesiacov od uplynutia lehoty na predkladanie ponúk“
10.2 Uzatvorenie zmluvy sa uskutoční podľa ustanovení článku 15.6 VPS.
10.3 [bookmark: _Ref205821211][bookmark: _Hlk205301617][bookmark: _Ref85644090]SE si vyhradzuje právo neuzavrieť zmluvu s uchádzačom, ak:
10.3.1 je takýto uchádzač alebo akýkoľvek subdodávateľ zapojený do plnenia zmluvy sankcionovanou osobou (ako je tento pojem definovaný vo VPS), pri ktorej by uzavretie a/alebo plnenie zmluvy s daným uchádzačom bolo porušením akéhokoľvek Aplikovateľného sankčného programu (ako je tento pojem definovaný vo VPS),
10.3.2 je akýkoľvek tovar, ktorý má byť súčasťou plnenia zmluvy sankcionovaným tovarom (ako je tento pojem definovaný vo VPS) a uzavretie a/alebo plnenie zmluvy by z toho dôvodu vyvolalo porušenie akéhokoľvek Aplikovateľného sankčného programu,
10.3.3 by uzavretie a/alebo plnenie zmluvy s takýmto uchádzačom z akéhokoľvek dôvodu vyvolalo porušenie akéhokoľvek Aplikovateľného sankčného programu a/alebo
10.3.4 ak takýto uchádzač včas nepredloží riadne a úplne vyplnený a podpísaný KYC dotazník, ak bude v zmysle bodu 5.4 vyššie jeho predloženie požadované
pričom v prípade, ak hroziace porušenie Aplikovateľného sankčného programu je možné odstrániť (napr. výmenou subdodávateľa-sankcionovanej osoby, výmenou sankcionovaného tovaru za dostupnú nesankcionovanú alternatívu alebo získaním príslušnej výnimky pre uzavretie a plnenie zmluvy), Obstarávateľ je v rámci postupu podľa tohto bodu 10.3 oprávnený požiadať uchádzača o vykonanie všetkých na to potrebných úkonov a podmieniť uzavretie zmluvy úspešným odstránením akýchkoľvek a všetkých dôvodov porušenia Aplikovateľných sankčných programov.

11 OSTATNÉ PODMIENKY
11.1 Ostatné podmienky súťaže sú upravené vo Všeobecných podmienkach súťaže, ktoré tvoria neoddeliteľnú prílohu týchto podmienok súťaže a sú k dispozícii na webovej stránke obstarávateľa na adrese: https://obstaravanie.seas.sk/obstaravanie.
11.2 Predloženie ponuky uchádzačom bude zo strany obstarávateľa považované za potvrdenie uchádzača, že:
11.2.1 akceptuje Všeobecné podmienky súťaže,
11.2.2 súhlasí s týmito podmienkami súťaže,
11.2.3 akceptuje obchodné podmienky SE, a.s., ktoré sú
   súčasťou týchto podmienok súťaže,
11.2.4 všetky predložené doklady a údaje uvedené v jeho ponuke sú pravdivé a úplné.

11.3 Ak nie sú v Zmluve alebo jej prílohách zaznamenané niektoré podstatné skutočnosti týkajúce sa dodania Plnenia, a ak sa o nich mohol uchádzač dozvedieť pri zachovaní náležitej odbornej starostlivosti, je uchádzač povinný tieto skutočnosti SE písomne oznámiť najneskôr pred podpisom Zmluvy. V prípade, že Uchádzač tieto skutočnosti písomne neoznámil SE, SE nie sú povinné akceptovať po uzavretí Zmluvy žiadne pripomienky k neskôr zisteným alebo neuvedeným skutočnostiam a platí, že tieto boli  uchádzačovi známe pred uzavretím Zmluvy.
12 PRÍLOHY
Neoddeliteľnou súčasťou týchto podmienok súťaže sú nasledovné prílohy (niektoré prílohy sú dostupné na webstránkach SE, a.s. po kliknutí na link):
všeobecné podmienky súťaže, verzia 19/08/2025 
 https://www.seas.sk/pre-dodavatelov/obstaravanie/#vseobecne-podmienky 
[bookmark: _Ref352151425]VŠEOBECNÉ OBCHODNÉ PODMIENKY, Slovenské elektrárne, a.s. ako odberateľ (VOP) verzia 16.03.2026,  v znení Dodatku č. 1 verzia 04.08.2026
https://www.seas.sk/wp-content/uploads/a6/b8/VOP-verzia-16.3.2026-d1.pdf.pdf
zabezpečenie kvality – 1. kategória 
technická špecifikácia a cenník
kyc dotazník
[bookmark: _Ref352151323][bookmark: _Ref430764108]formuláre k obstarávaniu:
[bookmark: _Ref352151366][bookmark: _Ref430764040][bookmark: _Ref428259428][bookmark: _Ref430764205]VYHLÁSENIE o daňovej pozícii a prepojenosti 
[bookmark: _Ref428258938][bookmark: _Ref430764055]VYHLÁSENIE o prepojenosti 

